**Дажджавыя лясы ўсходняга ўзбярэжжа Аўстраліі** (англ.: Gondwana Rainforests of Australia) — аб'ект Сусветнай спадчыны ЮНЕСКА на ўсходнім узбярэжжы мацерыковай часткі Аўстраліі, на мяжы паміж штатамі Квінслэнд і Новы Паўднёвы Уэльс.

Уключаны ў спіс сусветнай спадчыны ў 1986 годзе (пашыраны ў 1994 годзе) пад назвай *Паркі ўмераных і субтрапічных лясоў аўстралійскага ўсходняга ўзбярэжжа* (англ.: Australian East Coast Temperate and Subtropical Rainforest Parks). Тады ён складаўся з 16 участкаў дажджавых лясоў на тэрыторыі Новага Паўднёвага Уэльса (плошча каля 203 500 га). У 1994 годзе аб'ект быў пашыраны: у яго ўключылі яшчэ 40 аб'ектаў, большасць з якіх была размешчана на тэрыторыі штата Квінслэнд. У перыяд паміж 1994—2007 гадамі ён насіў назву *Запаведнікі трапічных лясоў Усходне-Цэнтральнай Аўстраліі* (англ.: Central Eastern Rainforest Reserves).

У наш час на яго тэрыторыі размешчана каля 50 асобных запаведнікаў, размешчаных паміж аўстралійскімі гарадамі Ньюкасл і Брысбен. Усе яны цягнуцца на 500 км уздоўж Вялікага Водападзельнага хрыбта ва ўсходняй частцы штата Новы Паўднёвы Уэльс і паўднёвай часткі Квінслэнда, а сам аб'ект уяўляе сабою вялікую колькасць шматлікіх участкаў дажджавых лясоў, якія акружаны эўкаліптавымі лясамі і сельскагаспадарчымі ўгоддзямі. Дажджавыя лясы ўсходняга ўзбярэжжа Аўстраліі з'яўляюцца самымі шырокімі субтрапічнымі дажджавымі лясамі ва ўсім свеце. Агульная плошча аб'екта складае каля 370 тысяч га.

З навуковага пункта гледжання, яны маюць важнае значэнне, бо ўяўляюць сабою велізарную скопішча старажытнай расліннасці Аўстраліі, якая сфармавалася падчас, калі сучасны мацярык быў яшчэ часткай суперкантынента Гандвана. Рэльеф мясцовасці, на якой размясціліся лясы, разнастайны. Ён складаецца з шматлікіх цяснін, дагістарычных вулканаў, вадаспадаў і рэк.

Свет флоры і фаўны вельмі багаты: у лясах зарэгістравана каля паловы ўсіх сямействаў аўстралійскіх раслін і прыкладна трэць аўстралійскіх відаў сысуноў і птушак (пры тым, што лясы займаюць толькі 0,3% усёй плошчы мацерыковай часткі Аўстраліі).

Зноскі
------

1. 1 2 3  Gondwana Rainforests of Australia (англ.).  Australian Government. Department of the Environment, Water, Heritage and the Arts. Праверана 5 апреля 2009.

Спасылкі
--------

* UNEP-WCMC. GONDWANA RAINFORESTS OF AUSTRALIA. QUEENSLAND & NEW SOUTH WALES, AUSTRALIA. Архівавана 2 жніўня 2010.

| Сусветная спадчына ЮНЕСКА ў Аўстраліі і Акіяніі |
| --- |
| 
**Аўстралія**:
Вялікі бар’ерны рыф ·  НП Какаду ·  Уіландра ·  Лорд-Хаў і
Болс-Пірамід ·  Дзікая прырода Тасманіі ·  Дажджавыя лясы ўсходняга ўзбярэжжа ·  Улуру-Ката Цьюта ·  Вільготныя тропікі Квінслэнда ·  Заліў Шарк ·  Востраў Фрэйзер ·  Рыверслей і Наракорт ·  Востраў Херд і астравы Мак-Доналд ·  Востраў Макуоры ·  Вялікія Блакітныя горы ·  Пурнулулу ·  Каралеўскі выставачны цэнтр і Карлтанскія сады ·  Сіднейскі оперны тэатр
**Акіянія**:
Бар’ерны рыф Новай Каледоніі ·  Атол Бікіні · Гавайскія вулканы ·  Галапагас ·  Востраў Рапануі ·  Востраў Какос ·  Старажытнае земляробчае паселішча Кук ·  Нан-Мадол  · Новазеландскія субантарктычныя астравы ·  Тэ-Вахіпунаму ·  Нацыянальны парк Тангарыра ·  Востраў Хендэрсан ·  Іст-Рэнел ·  Нацыянальны марскі парк «Папаханаўмакуакеа» · Астравы Фенікс
 |  |